Richard Jouve

Richard Jouve (født 25. oktober 1994) er en fransk langrennsløper.

Under vinter-OL for ungdom 2012 ble han nr 23 og 24 i 10 km klassisk og sprint. I junior-VM 2014 var han med på det franske laget som tok sølv.

Han debuterte i verdenscupen i Otepää i januar 2015, og ble tatt ut til å være med under VM på ski 2015, der han deltok i sprint, hvor han ble utslått i kvalifiseringen. Han tok sin første pallplass i verdenscupen da han ble nummer tre på sprint fristil i Lahtis 7. mars 2015.

Under ski-VM 2017 i Lahtis ble han nummer 16 på sprinten.

Han tok bronse på lagsprint sammen med Maurice Manificat under vinter-OL 2018.

Etter de olympiske vinterlekene i 2018 ble han utnevnt til ridder av Den nasjonale fortjenstorden.

På VM-stafetten i 2019 sikret han bronse for Frankrike etter et spurtoppgjør mot Perrtu Hyvarinen. De øvrige på Frankrikes lag var Adrien Backscheider, Maurice Manificat og Clément Parisse.

Han tok sin første verdenscupseier da han vant sprint klassisk i Drammen 3. mars 2022. Han vant sprintverdenscupen sesongen 2021/22.

Under VM 2023 i Planica gikk han på Frankrikes lag som tok bronse på lagsprint der han gikk sammen med Renaud Jay.

Referanser

Eksterne lenker 
 

Personer fra Briançon
Franske langrennsløpere
Olympiske bronsemedaljevinnere for Frankrike
Olympiske medaljevinnere i langrenn
Medaljevinnere under Vinter-OL 2022
Deltakere for Frankrike under Ski-VM 2015
Deltakere under Vinter-OL for ungdom 2012
Deltakere for Frankrike under Ski-VM 2017
Deltakere for Frankrike under Vinter-OL 2018
Langrennsløpere under Vinter-OL 2018
Medaljevinnere under Vinter-OL 2018
Deltakere for Frankrike under Ski-VM 2019
Deltakere for Frankrike under Ski-VM 2021
Deltakere for Frankrike under Vinter-OL 2022
Langrennsløpere under Vinter-OL 2022
Deltakere for Frankrike under Ski-VM 2023